
Z A P I S N I K


sa 15. sjednice Vijeća Mjesnog odbora Gornje Vrapče, održane 4. srpnja 2022. u prostorijama MO Gornje Vrapče s početkom u 20,00 sati
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola, Tanja Djaković i Karlo Mandarić. 

NENAZOČNI ČLANOVI VIJEĆA: Vinko Lalek.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik konstatira  da je na sjednici vijeća  nazočno 6 od ukupno 7  članova, što znači da Vijeće može pravovaljano  donositi odluke te otvara 15. sjednicu Vijeća mjesnog odbora s predloženim dnevnim redom:


 DNEVNI RED:


1. Godišnji izvještaj o izvršenju Financijskog plana Mjesnog odbora Gornje Vrapče za 2021.
2. Dopisi i odgovori gradskih ureda
3. Informacija s koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora
4. Zaključci na temelju zahtjeva građana
5. Razno                  

 
Po jednoglasnom prihvaćanju Dnevnog reda, predsjednik daje zapisnik 14. sjednice na usvajanje. Vijećnik K.M. naglasio je da u zapisniku nije naveden zahtjev za postavljanje prometnog ogledala u ulici Trdice kbr. 42,  s posljednje sjednice te moli da se dopuni. Vijećnici prihvaćaju sugestiju te je predložena dopuna zapisnika jednoglasno prihvaćena. Po prihvaćanju dopune zapisnika pristupilo se diskusiji redom po točkama.





ODLUKE
Točka 1.

Vijeće mjesnog odbora predočeni godišnji izvještaj o izvršenju Financijskog plana Mjesnog odbora Gornje Vrapče za 2021. godinu,  nakon kraće rasprave prihvaća jednoglasno. 

Točka 2.

[bookmark: _GoBack]Vijećnici primaju na znanje dopis Gradskog ureda za mjesnu samoupravu, civilnu zaštitu i sigurnost: KLASA: 024-08/22-001/826, URBROJ: 251-06-01-22-2, od 03.06.2022. o statutarnoj odluci Gradske Skupštine o izmjenama i dopunama  Statuta  Grada  Zagreba. 

Točka 3.

Predsjednik izvješćuje vijećnike o održanoj koordinaciji predsjednika Vijeća Gradske četvrti, potpredsjednika vijeća i predsjednika vijeća Mjesnog odbora  od 15.lipnja 2022. te priloženom zapisniku s iste. 
Vijećnici nisu imali pitanja na dostavljeni zapisnik.

Točka 4. 

Smetanju posjeda u ulici Skenderi javio se građanin D.J. koji moli da komunalni redar utvrdi vlasništvo vozila koje je parkirano na njegovom posjedu.
Vijeće donosi: 
ZAKLJUČAK

Upućuje se zahtjev građanina s priloženom dokumentacijom na daljnje postupanje.

Točka 5.

Nije bilo pitanja.

Sjednica je završila u 21 sat i 30 minuta.

KLASA: 024-08/22-003/1354
URBROJ: 251-13-11-13-22-2
Zagreb, 4. srpnja 2022.
Predsjednik
Vijeća Mjesnog odbora
  Anđelko Vučenik, v.r.

